internet vaartha 139 Views
టీమిండియా కోచ్‌ కుంబ్లే ఎంత గొప్ప ఆటగాడు అనే విషయం కొత్తగా చెప్పాల్సిన పని లేదు.కాగా మా ఇద్దరి ఆలోచనలు చాలా త్వరగా కలిసి పోయాయి. కుంబ్లే కోచ్‌ కావడానికి ముందే ఒకసారి విమాన ప్రయాణంలో సుదీర్ఘంగా మాట్లాడుకున్నాం. అప్పుడే మేమిద్దరం ఒకేలా ఆలోచిస్తామని అర్థమైంది.అందుకే కోచ్‌ అయ్యాక మా ఇద్దరి మధ్య పెద్ద చర్చలేమీ జరుగలేదు. జట్టును ముందుకు తీసుకెళ్లడానికి నేనేం కోరుకుంటానో కుంబ్లేకు అర్థమైంది.కుంబ్లే వచ్చాక జట్టులో చాలా మార్పు వచ్చింది. అదనపు భరోసా వచ్చింది.ముఖ్యంగా బౌలర్లలో నమ్మకం పెరిగింది. కుంబ్లే అనుభవం అమూల్యం.అన్ని రకాల పరిస్థితునూ ఎదుర్కొన్నవాడు కావడంతో మా పని తేలికవుతుందని కోహ్లీ పేర్కొన్నాడు. ప్రస్తుత జట్టులో ఉన్నా చాలా మంది ఆటగాళ్లు రానున్న కాలంలో దిగ్గజ క్రికెటర్లుగా ఎదుగుతారని కోహ్లీ అభిప్రాయం వ్యక్తం చేశాడు. అందుకే ఈ జట్టుకు సారథ్యం వహించాన్ని తాను పెద్ద ఘనతా భావిస్తున్నట్లు పేర్కొన్నాడు. ముందు ముందు మరింత మెరుగైన ప్రదర్శన తో ముందుకు సాగేందుకు ప్రయత్నిస్తూనే ఉంటామని కోహ్లీ స్పష్టం చేశాడు. కాగా మొత్తం 16 టెస్టులను నాయకత్వం వహించిన కోహ్లీ 9 విజయాలను నమోదు చేశాడు. వీటిలో 2 పరాజయాలు 5 డ్రాలున్నాయి.